# Kadambes de Hangal

La dinastia dels Kadambes de Hangal es va fundar el 980 quan descendents dels Chalukya i Kadambes es van revoltar contra els Raixtrakutes provocant la caiguda de l'Imperi Raixtrakuta i l'establiment de la segona Dinastia Chalukya (Chalukya occidentals) i dels kadambes de Hangal.
Chatta Deva (980-1031), fundador dels Kadambes de Hangal, va ajudar en aquell moment als Chalukya Occidentals per aquesta revolució;va restablir la dinastia Kadamba encara que de fet va esdevenir un feudatari dels Chalukya Occidentals, però els seus successors van gaudir d'independència considerable i foren gairebé governants sobirans de Goa i Konkan fins al segle xiv. Els successors de Chatta Deva van ocupar Banavasi i Hangal i són coneguts com a Kadambas de Hangal. Els kadambes de Banavasi i Hangal, es van distingir contra els Coles i es van crear un regne (que es va estendre per aquest costat, incloent el districte de Ratnagiri fins a Kolhapur). Es diu que va conquerir Konkan. Quan els Chalukya sota el seu rei, Jayasimha II va avançar cap a Dhar (capital de Malwa) i va derrotar el rei paramara Bhoja, la part que hi va jugar Chaltadev (Chatta Deva), com a feudatari dels Chalukya, fou significativa. Durant 1075-1116 Kirtivarma va sotmetre els set Konkans.
A causa de la lluita entre els Hoysalas i els Yadaves per la supremacia, el rei Kadamba de Hangal Kamdeva va marxar contra el Konkan i va obligar a Vijayadatta a transferir-li la seva lleialtat). Però durant 1187 i 1188, immediatament després de en la seva accessió, Jayakesi III es va declarar independent.
Els Kadambes posteriors van mantenir nominal lleialtat als Yadaves i Hoysales de Dorasamudra i per això van poder mantenir la seva independència.
Quatre famílies diferents de Kadambas van governar a l'Índia del sud: Kadambas de Hangal, Kadambas de Goa, Kadambas de Belur i Kadambas de Banavasi.

## Regnes menors Kadambes

El Kadambes de Banavasi van declinar des del segle vi. Al segle x eren caps locals, però van emergir com a vassalls dels Chalukya Occidentals amb centre a Hangal i igualment els Kadambes de Goa, a Goa i Konkan, fins al segle xiv. De manera semblant algunes branques menors Kadamba es van establir com a poders vassalls.

### Kadambes de Bankapur

Van servir de governadors regionals pels Kadambes de Banavasi i després dels Kadambes de Hangal.

### Kadambes de Bayalnad

Després de la caiguda dels Gangues Occidentals els kadambes van ocupar Bayalnadu; la branca de caps locals va iniciar la dinastia dels Kadambes de Bayalnad establint un independent regne menor que va fundar Kaviyammarasa que va governar cap a final del segle x.

### Kadambes de Nagarkhanda

Els Kadambes de Nagarkhanda eren descendents de Mayuravarma de Hangal; van servir com a governadors regionals de Nagarkhanda, el districte al nord-est de Banavasi. Es van titular com boon senyors de Banavasipura i la seva capital era a Bandhavapura. Inicialment els Kadambes de Hangal van rebutjar reconèixer la sobirania dels Kalachuris de Kalyani, el que va portar a la guerra entre ambdós; llavors els Kalachuris va ajudar a Somadeva que el 1159 en una inscripció apareix subordinat als Kalachuris. Bijjala II va conquerir Banavasi i la va entregar a Somadeva (vers 1160).

### Kadambes de Uchchangi

El Kadambes de Uchchangi eren nominalment reis de Banavasi però de fet el poder efectiu estava en mans dels Kadambes de Hangal.

## Referències

* ↑ «KADAMBAS OF HANGAL. (967-1347 A. D.)». [Consulta: 20 març 2009].
* ↑ The Kadamba Kula By George Moraes, Moraes M.George [Consulta: 20 març 2009].
* ↑ «KADAMBAS OF GOA (966 A. D. to 1340 A. D.), SILAHARAS OF KOLHAPUR.». [Consulta: 20 març 2009].
* ↑ «Minor Kadamba Kingdoms». [Consulta: 3 setembre 2013].